Lav et referat af nedenstående tekst:

Tekst:
Flere hundrede borgere i Dronninglund føler, at de er blevet snydt af deres fjernvarmeværk for den varmecheck, der sidste år blev udbetalt til en række borgere på grund de ualmindeligt høje gaspriser, der udsprang af Ruslands invasion af Ukraine. I den forbindelse lovede politikerne, at de fjernvarmekunder, som var tilknyttet et varmeværk som brugte meget naturgas, kunne få en varmecheck på grund af de meget forhøjede gaspriser. Eneste krav var at fjernvarmeværket tilmeldte varmeværket til ordningen. Det glemte Dronninglund Fjernvarmeværk at gøre og det betød at de kunder, som var berettiget til støtte, hver gik glip af 6.000 kroner. Nu forsøger en gruppe at samle de fjernvarmekunder, der blev snydt for varmechecken, men indtil videre er det ikke med den store succes. - Det tror jeg, at der er flere årsager til – de fleste af os ønsker ikke ret meget konflikt, vi vil gerne have en tilværelse, hvor det hele foregår uden den store uenighed, og det med at køre retssager mod hinanden i sådan en lille by som Dronninglund, det er nok ikke det, de fleste synes er sjovt, siger Benny Engelsted Karlsen, der er formand for den gruppe, der vil samle de kunder i Dronninglund Fjernvarme, der er gået glip af varmechecken. Kun omkring en fjerdedel er med Det er allerede lykkes gruppen af få flere med i et fællessøgsmål mod varmeværket, men indtil videre er det kun 146, der er gået med til det fælles søgsmål, og det er altså selvom der er mellem 400 og 600 kunder i Dronninglund Fjernvarmeværk, der er berettiget til at få varmechecken. Onsdag aften prøver Benny Engelsted Karlsen og resten af gruppen at få flere med i søgsmålet, når der er generalforsamling i Dronninglund Fjernvarmeværk. Her vil de dele en folder ud blandt de fremmødte, for det er nemlig sådan, at hvis gruppen skulle vinde søgsmålet, så er det kun de fjernvarmekunder, som er med i det fælles søgsmål, der får deres penge, mens dem der vælger at stå udenfor ingenting får. - Hvis man vil sikre sig en del af de her penge, så er man nødt til at være med i søgsmålet, man kan ikke komme bagefter, siger Benny Engelsted Karlsen. Hverken den tidligere formand for Dronninglund Fjernvarmeværk eller advokaten for den gamle bestyrelse har i dag ønsket at kommentere sagen.

Referat:
Onsdag aften er der generalforsamling i Dronninglund Fjernvarmeværk. Her vil en gruppe af de fjernvarmekunder, forsøge at få flere til at gå med i et fælles søgsmål mod varmeværket.